КОМИ РЕСПУБЛИКАЛÖН ОЛАНПАС

**Коми Республикаын государствосянь вузасьöм ладмöдан юкöнын öткымын юалöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

Тайö Оланпасыс «Россия Федерацияын государствосянь вузасьöм ладмöдан подувъяс йылысь» Федеральнöй оланпас серти Россия Федерацияса субъектъяслы сетöм уджмогъяс серти ладмöдö öткымын юалöм Коми Республикаын государствосянь вузасьöм ладмöдан юкöнын.

**1 статья. Государствосянь вузасьöм ладмöдан юкöнын Коми Республикаса государственнöй власьт органъяслöн уджмогъяс**

1. Государствосянь вузасьöм ладмöдан юкöнын Коми Республикаса Государственнöй сöвет:

1) примитö государствосянь вузасьöм ладмöдан юкöнын Коми Республикаса оланпасъяс, мукöд нормативнöй правовöй акт;

2) видзöдö государствосянь вузасьöм ладмöдан юкöнын Коми Республикаса оланпасъясö кутчысьöм да найöс олöмö пöртöм бöрся;

3) збыльмöдö мукöд уджмог, мый федеральнöй законодательствоöн пыртöма Россия Федерацияса субъектъяслöн государственнöй власьт законодательнöй (бöрйöм) органъяслöн уджмогъясö.

2. Государствосянь вузасьöм ладмöдан юкöнын Коми Республикаса Правительство:

1) участвуйтö аслас компетенция серти государствосянь вузасьöм ладмöдан юкöнын Коми Республика мутасын государственнöй политика збыльмöдöмын;

2) урчитö олысьясöс вузасян объектъясöн могмöдан медiчöт ыджда нормативъяс Коми Республикалы, сы лыдын сэтчö пырысь муниципальнöй юкöнъяслы;

3) урчитö ярмангаяс котыртан да сэнi вузасян пöрадок, а сiдзжö ярмангаяс вылын вузасьöм дорö корöмъяс (сы лыдын вузöсöн, мый колö вузавны лöсялана сяма ярмангаяс вылын да кутшöмъяс пырöны лöсялана лыддьöгö);

4) збыльмöдö мукöд уджмог, мый федеральнöй законодательствоöн пыртöма Россия Федерацияса субъектъяслöн государственнöй власьт органъяслöн уджмогъясö.

3. Государствосянь вузасьöм ладмöдан юкöнын Коми Республикаса Правительствоöн уполномочитöм олöмö пöртысь власьт орган:

1) информационно-аналитическöя видзöдö Коми Республика мутасын лöсялана вузöс рынок бöрся да вузасьöм бöрся;

2) лöсьöдö да нуöдö вузасян реестр, а сiдзжö сетö колана ногöн вузасян реестрын öтувтöм юöрсö олöмö пöртысь федеральнöй власьт органö, кодi вöчö пытшкöсса вузасьöмын государственнöй политикаын да нормативно-правовöй ладмöдöмын удж, да олöмö пöртысь уполномочитöм федеральнöй органö, кодi вöчö официальнöй статистическöй юöр дасьтöм кузя удж;

3) дасьтö да збыльмöдö аслас компетенция серти мероприятиеяс, кутшöмъяс отсалöны Коми Республика мутасын вузасьöм сöвмöдöмлы;

4) котыртö государствосянь вузасьöм ладмöдан юкöнын юöр быть йöзöдöм «Россия Федерацияын государствосянь вузасьöм ладмöдан подувъяс йылысь» Федеральнöй оланпаслöн 10 статьяса 5 юкöн да 20 статьяса 3 юкöн серти «Öтуввез» информационно-телекоммуникационнöй сетьын официальнöй сайтын государствосянь юöрöн могмöдан система серти;

5) урчитö Коми Республикаын муниципальнöй юкöнъясын нестационарнöй вузасян объектъяс индан схема меставывса асвеськöдлан органъясöн лöсьöдан да вынсьöдан пöрадок.

**2 статья. Кывкöрталана положениеяс**

1. Тайö Оланпасыс вынсялö сiйöс официальнöя йöзöдан лунсянь.

2. Коми Республикаса Правительстволы примитны тайö Оланпас збыльмöдысь нормативнöй правовöй актъяс.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

19-РЗ №

Вуджöдіс Кузнецова Н.А., 2 887 пас